《驿南铺不寐》
清代·李绂

草舍摧颓早戒更，旅人静夜倍凄清。沉沉戍鼓楼头动，宛宛参旗天半横。

短𡏝一空鸡绝唱，败槽百啮马多声。十年梦想公车路，支枕连宵白发生。

作者简介：（1673—1750）清江西临川人，字巨来，号穆堂。康熙四十八年进士，由编修累官内阁学士。雍正间历任广西巡抚、直隶总督，以参劾河南巡抚田文镜得罪下狱。乾隆初起授户部侍郎。治理学宗陆王。言政事推崇王安石，对世传事迹有所辨正，为蔡上翔《王荆公年谱考略》所取资。有《穆堂类稿》及续稿别稿、《陆子学谱》、《朱子晚年全论》、《阳明学录》、《八旗志书》等。